Мемлекеттік қызметшілердің коммуникативтік дағдыларын жетілдіруге арналған арнайы медиастудия ашылды
"Мемлекеттік қызметшілердің коммуникативтік дағдыларын жетілдіруге арналған арнайы медиастудия ашылды" | "https://abai.kz/post/187189"
TITLE: Мемлекеттік қызметшілердің коммуникативтік дағдыларын жетілдіруге арналған арнайы медиастудия ашылды
URL: https://abai.kz/post/187189
META: "Мемлекеттік қызметшілердің коммуникативтік дағдыларын жетілдіруге арналған арнайы медиастудия ашылды" | "https://abai.kz/post/187189"
DATE: 29.08.2024
AUTHOR(s): Abai.kz
TOTAL WORDS: 150
TEXT: Президент Әкімшілігінің мемлекеттік қызметшілердің коммуникативтік дағдыларын жетілдіру бойынша берген тапсырмасын орындау аясында Мемлекеттік қызмет істері агенттігінің қолдауымен Президент жанындағы Мемлекет басқару академиясының базасында құрылған медиастудияның ашылу шарасы өтті. Іс-шараға Қазақстан Республикасы Президентінің ішкі саясат мәселелер және коммуникациялар жөніндегі көмекшісі Руслан Желдібай мен МҚІА төрағасы Дархан Жазықбай қатысты. Ашылу барысында Руслан Желдібай мемлекет пен қоғам арасындағы сенімді нығайтуда мемлекеттік қызметшілердің жұртшылықпен тиімді коммуникация орната алу дағдыларын үнемі дамытып отырудың маңыздылығын атап өтті. Заманауи медиастудия мемлекеттік қызметшілерді оқыту әдістерін жетілдіруге әсіресе, жаңа технологияларды қолдану арқылы олардың  пікірталас, сұхбат форматында сөз сөйлеу бойынша тәжірибесін шыңдауға, оларды іс жүзінде тиімді қолдана білу қабілетін арттыруға ықпал етеді деп күтілуде. Жаңа форматтағы оқыту процесін іске асыру үшін студияда Jalinga автоматтандырылған видео және графикалық бейнелерді жазу құрылғысы орнатылған, сондай-ақ YouTube, Zoom арқылы онлайн-конференцияларға қосылу, кәсіби подкаст жазу алаңы қарастырылған. Шара аясында мемлекеттік қызметшілердің біліктілігін арттыру және оларды қайта даярлауға арналған цифрлық коворкинг залының жұмысы да таныстырылды. Abai.kz
